ନୂଆଦିଲ୍ଲୀଃ ନୂଆ କୃଷି ଆଇନକୁ ନେଇ କେନ୍ଦ୍ର ସରକାର ଏବଂ ଚାଷୀ ସଂଗଠନଗୁଡ଼ିକ ମଧ୍ୟରେ ଜାନୁଆରି ୧୬ରେ ନବମ ପର୍ଯ୍ୟାୟ ବ୘ଠକ ହୋଇଥିଲା। ହେଲେ ନୂଆଦିଲ୍ଲୀ ବିଜ୍ଞାନ ଭବନରେ ଅନୁଷ୍ଠିତ ନବମ ପର୍ଯ୍ୟାୟ ଆଲୋଚନାରେ କୌଣସି ସହମତି ପ୍ରକାଶ ପାଇନଥିଲା। ସୁପ୍ରିମ୍ କୋର୍ଟ ଦ୍ବାରା ବିବାଦର ସମାଧାନ ପାଇଁ କମିଟି ଗଠନ ପରେ ଜାନୁଆରି ୧୬ରେ ପ୍ରଥମ ବ୘ଠକ ହୋଇଥିଲେ ମଧ୍ୟ କୌଣସି ନିଷ୍କର୍ସ ବାହାରି ନଥିବାରୁ ପରବର୍ତ୍ତୀ ପର୍ଯ୍ୟାୟ ଆଲୋଚନା ଆଜି ଅନୁଷ୍ଠିତ ହୋଇଛି। ଏ ନେଇ କୃଷକ ସଂଗଠନର ମୁଖ୍ୟମାନେ ନୂଆଦିଲ୍ଲୀର ବିଜ୍ଞାନ ଭବନରେ ପହଞ୍ଚି ସାରିଛନ୍ତି। ଆଜି ଦଶମ ପର୍ଯ୍ୟାୟରେ କୌଣସି ସମାଧାନର ବାଟ ବାହାରୁଛି କି ନାହିଁ, ତାହା ଉପରେ ଏବେ ସମସ୍ତଙ୍କ ନଜର ରହିଛି।
ତେବେ ବ୘ଠକ ପୂର୍ବରୁ ଗୃହମନ୍ତ୍ରୀ ଅମିତ ଶାହା କେନ୍ଦ୍ର ମନ୍ତ୍ରୀ ନରେନ୍ଦ୍ର ତୋମାର ଏବଂ ପୀୟୁଷ ଗୋୟଲଙ୍କ ସହ ବିଜ୍ଞାନ ଭବନରେ ଆଲୋଚନା କରିଥିଲେ ବୋଲି ଜଣାପଡ଼ିଛି।
କମିଟିରେ ଥିବା ସଦସ୍ୟ କୃଷି ଆଇନକୁ ସମର୍ଥନ କରୁଥିବା ବେଳେ ସେମାନେ କିଭଳି ଆମ ସମସ୍ୟାର ସମାଧାନ କରିବେ ବୋଲି ପ୍ରଶ୍ନ କରିଥିଲେ ଚାଷୀ। ଏହା ସହ ଆଉ ଥରେ ନୂଆ ସଦସ୍ୟଙ୍କ ସହ କମିଟି ଗଠନ କରିବାକୁ କହିଥିଲେ। ଆଜିର ବ୘ଠକ ପରେ ନୂଆ କମିଟି ଗଠନ ହେବ କି ବ୘ଠକରେ କୃଷକ ସଂଗଠନ ଓ ସରକାର ପରସ୍ପର ସହ ଏକମତ ହେବେ, ତାହା ଦେଖିବାକୁ ବାକି ରହିଲା।
